text: [{"text_idx": "#000000", "text": "Dagf\u00f8r abortlo\u0301gina, so at kvinnur i\u0301 F\u00f8royum fa\u0301a m\u00f8guleikan at velja abort"}, {"text_idx": "#000001", "text": "Forsi\u0301\u00f0aSkundma\u0301lDagf\u00f8r abortlo\u0301gina, so at kvinnur..."}, {"text_idx": "#000002", "text": "Anna var fyrst i\u0301 30\u2019unum, ta\u0301 i\u00f0 hon o\u0301v\u00e6nta\u00f0 gj\u00f8rdist upp a\u0301 vegin. Av perso\u0301nligum a\u0301vum metti Anna seg ikki at kunna fa\u0301a eitt barn ju\u0301st ta\u0301. Anna ba\u00f0 um at fa\u0301a abort, men l\u00e6knin metti ikki, at hon leyk kr\u00f8vini, sum lo\u0301gin a\u0301setur fyri at fa\u0301a abort, og ti\u0301 var\u00f0 umb\u00f8nin nokta\u00f0. Krev, at f\u00f8royska abortlo\u0301gga\u0301van ver\u00f0ur dagf\u00f8rd, so at kvinnur i\u0301 F\u00f8royum fa\u0301a m\u00f8guleikan at velja abort."}, {"text_idx": "#000003", "text": "\u201cUmb\u00f8nin hja\u0301 m\u00e6r leyk ikki kr\u00f8vini i\u0301 lo\u0301gini, sum l\u00e6knin sa\u0301 ta\u00f0. Eg spurdi kommunul\u00e6knan, um vit kundu senda eina umb\u00f8n afturat, men hann vildi ikki gera meira vi\u00f0 hetta. Eg var\u00f0 noydd at leita i\u0301 donskum privatsju\u0301krahu\u0301sum fyri at fa\u0301a vi\u00f0ger\u00f0ina uttan danska heilsutrygging.\u201d"}, {"text_idx": "#000004", "text": "S\u00f8gan hja\u0301 Annu er einki eind\u00f8mi, ti\u0301 hv\u00f8rt a\u0301r fara f\u00f8royskar kvinnur av landinum at fa\u0301a abortina, sum teimum t\u00f8rvar, men sum ver\u00f0ur nokta\u00f0 teimum i\u0301 F\u00f8royum."}, {"text_idx": "#000005", "text": "28. septembur er altjo\u0301\u00f0a dagur fyri trygga abort. Henda dagin fagna vit r\u00e6ttinum at taka avger\u00f0 um egnan kropp og n\u00f8ring, men stri\u0301\u00f0ast eisini fyri teimum, sum ikki hava hesi r\u00e6ttindini enn. F\u00f8royar eru einasta land av Nor\u00f0urlondum, har kvinnur ikki hava m\u00f8guleikan at velja abort, og f\u00f8royska abortlo\u0301gga\u0301van telist millum t\u00e6r strangastu i\u0301 Evropa."}, {"text_idx": "#000006", "text": "Krev, at f\u00f8royska abortlo\u0301gga\u0301van ver\u00f0ur dagf\u00f8rd, so gentur og kvinnur i\u0301 F\u00f8royum fa\u0301a tann grundleggjandi r\u00e6ttin at taka avger\u00f0 um egnan kropp, heilsu og n\u00f8ring."}, {"text_idx": "#000007", "text": "Ors\u00f8kin til, at Anna og a\u00f0rar f\u00f8royskar kvinnur ikki fa\u0301a abort, ho\u0301ast t\u00e6r vilja ta\u00f0, er, at f\u00f8royska abortlo\u0301gga\u0301van bert loyvir abort i\u0301 serligum f\u00f8rum, t.d. um vi\u00f0gongan sto\u0301\u00f0st av ney\u00f0t\u00f8ku ella blo\u0301\u00f0skemd, um kvinnan ikki ver\u00f0ur mett at vera f\u00f8r fyri at taka s\u00e6r av barninum, ella um heilsa ella li\u0301v er i\u0301 vanda hja\u0301 kvinnuni ella fostrinum."}, {"text_idx": "#000008", "text": "Ta\u00f0 er revisvert fyri ein l\u00e6kna at fremja eina abort, um kr\u00f8vini i\u0301 lo\u0301gini ikki eru lokin, og ta\u00f0 er somulei\u00f0is revsivert fyri hana, sum er upp a\u0301 vegin, um hon sja\u0301lv fremur abortina."}, {"text_idx": "#000009", "text": "Sja\u0301lvt um Anna sja\u0301lv ikki metti seg at kunna fa\u0301a eitt barn, hev\u00f0i hon ikki hetta vali\u00f0 i\u0301 F\u00f8royum."}, {"text_idx": "#000010", "text": "Ho\u0301ast lond hava a\u0301byrgd av at tryggja seksual- og n\u00f8ringarr\u00e6ttindi hja\u0301 gentum, kvinnum og \u00f8llum, i\u00f0 kunnu gerast upp a\u0301 vegin, si\u0301ggja vit alt ov ofta, at lo\u0301gir og sa\u0301ttma\u0301lar hesum vi\u00f0vi\u0301kjandi ikki ver\u00f0a vird. I\u0301 F\u00f8royum er r\u00e6tturin hja\u0301 teimum, sum eru upp a\u0301 vegin, at taka avger\u00f0 um egnan kropp og n\u00f8ring o\u0301gvuliga skerdur."}, {"text_idx": "#000011", "text": "\u201cEg hev\u00f0i n\u00e6stan somu kenslu, sum ta\u0301 ein missur ein k\u00e6ran og ikki skilur, hvi\u0301 ver\u00f0in ikki ste\u00f0gar upp. Ikki ti\u0301 at eg akkura\u0301t hev\u00f0i tiki\u00f0 eina abort, men ti\u0301 at ein l\u00e6kni og ein lo\u0301g i\u0301 F\u00f8royum h\u00f8vdu tiki\u00f0 eina avger\u00f0 um mi\u0301n kropp, li\u0301v og framti\u0301\u00f0. Ta\u00f0, sum ger meg mest syrgna, er, at ta\u00f0 elvdi til so sto\u0301ra skomm, sum eg helt meg vera ov fri\u0301gj\u00f8rda at f\u00f8la. Men tilgongdin i\u0301 f\u00f8roysku heilsuskipanini li\u0301tilsvirdi og skamma\u00f0i meg.\u201d"}, {"text_idx": "#000012", "text": "*Anna er ikki r\u00e6tta navni\u00f0 a\u0301 kvinnuni."}, {"text_idx": "#000013", "text": "*Onkunti\u0301\u00f0 siga vit \u201ckvinnur\u201d og onkunti\u0301\u00f0 \u201cgentur, kvinnur og \u00f8ll, sum kunnu gerast upp a\u0301 vegin\u201d. Sjo\u0301narmi\u00f0i\u00f0 hja\u0301 Amnesty fevnir um \u00f8ll, sum kunnu gerast upp a\u0301 vegin."}, {"text_idx": "#000014", "text": "Vit krevja, at Bjarni Ka\u0301rason Petersen, sum er landssty\u0301risma\u00f0ur i\u0301 lo\u0301garma\u0301lum og var\u00f0ar av f\u00f8roysku abortlo\u0301gini, tekur stig til at dagf\u00f8ra verandi lo\u0301g, so gentur og kvinnur fa\u0301a m\u00f8guleika at velja abort."}, {"text_idx": "#000015", "text": "Skriva undir og ver vi\u00f0 at leggja try\u0301st a\u0301 Bjarna Ka\u0301rason Petsersen, landssty\u0301rismann i\u0301 lo\u0301garma\u0301lum, so gentur og kvinnur i\u0301 F\u00f8royum fa\u0301a tann grundleggjandi r\u00e6ttin at taka avger\u00f0 um egnan kropp, heilsu og n\u00f8ring."}, {"text_idx": "#000016", "text": "Allar undirskriftirnar ver\u00f0a handa\u00f0ar Bjarna Ka\u0301rason Petersen, landssty\u0301rismanni i\u0301 lo\u0301garma\u0301lum, sum var\u00f0ar av abortlo\u0301gga\u0301vuni."}, {"text_idx": "#000017", "text": "I\u0301 Amnesty International halda vit, at fo\u0301lk sja\u0301lvi skulu taka avger\u00f0ir um egnan kropp, li\u0301v, seksualitet og n\u00f8ring. Eisini halda vit, at fo\u0301lk, sum eru upp a\u0301 vegin, eru tey, i\u00f0 best eru f\u00f8r fyri at taka avger\u00f0ir um egna vi\u00f0gongu. Ein dagf\u00f8rd f\u00f8roysk lo\u0301gga\u0301va ma\u0301 tryggja, at kvinnur kunnu fa\u0301a abort undir tryggum umst\u00f8\u00f0um vi\u00f0 vir\u00f0ing fyri si\u0301num ynski, t\u00f8rvi og r\u00e6tti."}, {"text_idx": "#000018", "text": "Samb\u00e6rt Heimsheilsustovninum hja\u0301 ST, WHO, hevur strong abortlo\u0301gga\u0301va ikki vi\u00f0 s\u00e6r, at f\u00e6rri abortir ver\u00f0a framdar, men at abortirnar ver\u00f0a o\u0301tryggar. S\u00f8gan sigur okkum, at abortir alti\u0301\u00f0 hava veri\u00f0 og alti\u0301\u00f0 fara at vera. Stranga abortlo\u0301gga\u0301van i\u0301 F\u00f8royum ger, at kvinnur i\u0301 F\u00f8royum ver\u00f0a noyddar at finna a\u00f0rar loysnir, t.d. at leita s\u00e6r av landinum sum Anna."}, {"text_idx": "#000019", "text": "Ein avlei\u00f0ing av f\u00f8roysku abortlo\u0301gga\u0301vuni er ti\u0301, at kvinnur i\u0301 F\u00f8royum ikki hava javnbjo\u0301\u00f0is m\u00f8guleikar at fa\u0301a abort. Summar kunnu leita s\u00e6r av landinum, men hetta er ikki ein fi\u0301ggjarligur m\u00f8guleiki hja\u0301 \u00f8llum."}, {"text_idx": "#000020", "text": "Dagurin ver\u00f0ur hildin tann 28. septembur a\u0301 hv\u00f8rjum a\u0301ri. Si\u0301\u00f0an 1990 hevur dagurin veri\u00f0 hildin i\u0301 Lati\u0301namerika og Karibisku oyggjunum fyri at krevja, at abort ver\u00f0ur avkriminalisera\u00f0, og fyri at basa stigmatisering og mismuni mo\u0301ti teimum, sum vilja hava ella hava fingi\u00f0 abort."}, {"text_idx": "#000021", "text": "Seksual- og n\u00f8ringarr\u00e6ttindi hja\u0301 gentum og kvinnum eru eitt nu\u0301 sta\u00f0fest i\u0301 kvinnusa\u0301ttma\u0301lanum hja\u0301 ST. Her ver\u00f0ur sta\u00f0fest, at ta\u00f0 skal vera vali\u00f0 hja\u0301 gentum og kvinnum um og n\u00e6r t\u00e6r vilja hava b\u00f8rn, hvussu no\u0301gv og vi\u00f0 hv\u00f8rjum."}, {"text_idx": "#000022", "text": "Mannar\u00e6ttindini galda fyri okkum \u00f8ll, og tey ymsu r\u00e6ttindini hanga t\u00e6tt saman. R\u00e6tturin at taka avger\u00f0ir um egna heilsu, n\u00f8ring, framti\u0301\u00f0 og r\u00e6tturin til javnr\u00e6tt, til ikki at vera fyri mismuni og til vir\u00f0ing fyri og verju av privatli\u0301vinum er sta\u00f0festur i\u0301 altjo\u0301\u00f0a mannar\u00e6ttindasa\u0301ttma\u0301lum. Hava kvinnur ikki m\u00f8guleikan at velja abort, ver\u00f0a n\u00f8kur av grundleggjandi mannar\u00e6ttindinum ikki vird."}, {"text_idx": "#000023", "text": "Undirskriftainnsavnanin er nu\u0301 enda\u00f0. Vit handa l\u00f8gmanni undirskriftirnar 8. mars."}, {"text_idx": "#000024", "text": "Um tu\u0301 hevur fyrispurningur, kanst tu\u0301 seta teg i\u0301 samband vi\u00f0 okkum a\u0301 tel 235819 ella vi\u00f0 at senda ein teldupost til elsa@amnesty.fo."}, {"text_idx": "#000026", "text": "\u201cEg var kedd, men eg angri einki\u201d"}, {"text_idx": "#000027", "text": "Aimi Helbo to\u0301k \u00f8ll av bo\u0301li, ta\u0301 hon, sum valevni til l\u00f8gtingsvali\u00f0 i\u0301 fj\u00f8r, seg\u00f0i a\u0301 almennum veljarafundi, at hon hev\u00f0i tiki\u00f0 abort. Hendingafer\u00f0 hava kvinnur sagt alment, at t\u00e6r hava tiki\u00f0 abort, og onganti\u0301\u00f0 a\u0301\u00f0ur hev\u00f0i politikari ella valevni gj\u00f8rt ta\u00f0."}, {"text_idx": "#000028", "text": "\u201cEg hev\u00f0i kensluna av, at tey dro\u0301gu ti\u0301\u00f0ina u\u0301t, so eg ikki kundi fa\u0301a abortina, eg ynskti.\u201d"}, {"text_idx": "#000029", "text": "Maria Guldbrands\u00f8 To\u0301rgar\u00f0 er ein av fa\u0301u kvinnunum i\u0301 F\u00f8royum, i\u00f0 hevur sagt okkum s\u00f8guna, ta\u0301 i\u00f0 hon o\u0301\u00e6tla\u00f0 gj\u00f8rdist upp a\u0301 vegin, og var\u00f0 noydd at stri\u0301\u00f0ast vi\u00f0 f\u00f8royska heilsuverki\u00f0 fyri at fa\u0301a abortina, hon ynskti."}, {"text_idx": "#000030", "text": "\u201cEg hev\u00f0i ynskt, at sto\u0301ra avger\u00f0in ikki la\u0301 i\u0301 mi\u0301num hondum.\u201d"}, {"text_idx": "#000031", "text": "Diana Reynstind er bur\u00f0arfr\u00f8\u00f0ingur og serl\u00e6kni i\u0301 kvinnusju\u0301kum a\u0301 Landssju\u0301krahu\u0301sinum, og er ti\u0301 ein av l\u00e6knunum, sum skal ja\u0301tta ella nokta kvinnum abort, ta\u0301 i\u00f0 t\u00e6r hava ynski um ta\u00f0. Dianu da\u0301mar illa hesa st\u00f8\u00f0una og hevur hon eitt vald, hon ikki ynskir at hava."}, {"text_idx": "#000032", "text": "Gjaldstreytir Privatli\u0301vspolitikkur og farspor 3D Secure"}, {"text_idx": "#000033", "text": "Vit ny\u0301ta cookies fyri at geva t\u00e6r eina betri uppliving av okkara heimasi\u0301\u00f0u.\nTu\u0301 kann lesa meria um okkara cookies i\u0301 stillingunum her."}, {"text_idx": "#000034", "text": "Vit ny\u0301ta cookies fyri at geva t\u00e6r eina betri uppliving av okkara heimasi\u0301\u00f0u."}, {"text_idx": "#000036", "text": "Okkara heimasi\u0301\u00f0a ny\u0301tir cookies fyri at geva t\u00e6r eina betri bru\u0301kara uppliving sum gj\u00f8rligt, sum samstundis er vi\u00f0 til at gera ti\u0301na fer\u00f0 a\u0301 si\u0301\u00f0uni so go\u0301\u00f0a sum m\u00f8guligt. Tu\u0301 kann alti\u0301\u00f0 broyta uppa\u0301 ti\u0301nar stillingar av cookies. Les meira i\u0301 okkara privatli\u0301vspolitiki."}, {"text_idx": "#000038", "text": "Um tu\u0301 fra\u0301biir t\u00e6r hesar cookies, kann tu\u0301 koma u\u0301t fyri at einkultar funkur ikki virka sum t\u00e6r skulu."}, {"text_idx": "#000040", "text": "Lat hesa cookies vera aktiva fyri at hja\u0301lpa okkum at gera si\u0301\u00f0una betri."}, {"text_idx": "#000042", "text": "Si\u0301 meira upply\u0301singar a\u0301 okkara si\u0301\u00f0u um privatli\u0301vspolitikk"}]